NAV 26.3.

**O sviatosti zmierenia**

1. V príprave na sviatky Veľkej noci – ak sa len trochu dá – je správne vykonať si spoveď!

Sú pre teba pripravené nejaké podnety, zopakovanie si poznatkov.

1. Silným príbehom, ktorý sa opakuje pri každej dobrej sviatosti zmierenia, je príbeh o márnotratnom synovi a jeho milosrdnom otcovi: Lk 15, 11-24 Boh – Otec aj teba netrpezlivo vyčkáva a chce ti obnoviť dôstojnosť – si opäť jeho syn/dcéra.

„Istý človek mal dvoch synov. 12 Mladší z nich povedal otcovi: »Otec, daj mi časť majetku, ktorá mi patrí.« A on im rozdelil majetok. 13 O niekoľko dní si mladší syn všetko zobral, odcestoval do ďalekého kraja a tam svoj majetok hýrivým životom premárnil. 14 Keď všetko premrhal, nastal v tej krajine veľký hlad a on začal trieť núdzu. 15 Išiel teda a uchytil sa u istého obyvateľa tej krajiny a on ho poslal na svoje hospodárstvo svine pásť. 16 I túžil nasýtiť sa aspoň strukmi, čo žrali svine, ale nik mu ich nedával. 17 Vstúpil teda do seba a povedal si: »Koľko nádenníkov u môjho otca má chleba nazvyš, a ja tu hyniem od hladu. 18 Vstanem, pôjdem k svojmu otcovi a poviem mu: Otče, zhrešil som proti nebu i voči tebe. 19 Už nie som hoden volať sa tvojím synom. Prijmi ma ako jedného zo svojich nádenníkov.« 20 I vstal a šiel k svojmu otcovi. Ešte bol ďaleko, keď ho zazrel jeho otec, a bolo mu ho ľúto. Pribehol k nemu, hodil sa mu okolo krku a vybozkával ho. 21 Syn mu povedal: »Otče, zhrešil som proti nebu i voči tebe. Už nie som hoden volať sa tvojím synom.« 22 Ale otec povedal svojim sluhom: »Rýchlo prineste najlepšie šaty a oblečte ho! Dajte mu prsteň na ruku a obuv na nohy! 23 Priveďte vykŕmené teľa a zabite ho. Jedzme a veselo hodujme, 24 lebo tento môj syn bol mŕtvy, a ožil, bol stratený, a našiel sa.« A začali hodovať.

1. Úloha: pospájaj odpovede so správnymi otázkami!
2. Je to povinnosť kňaza neprezradiť hriechy človeka, ktoré vypočul pri spovedi
3. Ježiš, keď hovorí apoštolom: Prijmite Ducha Svätého, komu odpustíte hriechy, budú mu odpustené.
4. Je sviatosť, pri ktorej sa človeku odpúšťajú hriechy, ktoré spáchal po krste.
5. Spytovanie svedomia, ľútosť, vyznanie hriechov, silné predsavzatie, vykonanie pokánie.

1.Čo je sviatosť zmierenia?

2.Ako vysvetlíš výraz: spovedné tajomstvo?

3.Aké časti má sviatosť zmierenia?

4.Kto a ako sviatosť zmierenia „vynašiel“ – ustanovil?

(správne dvojice: 1C, 2A, 3D, 4B)